Diari Oficial de la Generalitat Valenciana


Sumari del DOGV 2760, del 31-05-1996 (1996/838353)

ORDRE de 23 de maig de 1996, de la Conselleria de Presidència, per la qual es desplega el Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/05/23/(1)/dof/vci/html**

### Dades del document

Número de DOGV
:   2760

Data del DOGV
:   31-05-1996

Secció del DOGV
:   DISPOSICIONS GENERALS

Número del document
:   1996/838353


Data del document
:   23-05-1996

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 23 de maig de 1996, de la Conselleria de Presidència, per la qual es desplega el Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència.   
Una vegada aprovat el Reglament Orgànic i Funcional de la Conselleria de Presidència, que inclou l'estructura del nivell directiu d'aquesta, de la Secretaria General Administrativa i de les diferents àrees, cal desplegar aquests òrgans fins el nivell de cap de servei.  
Per tant, fent ús de les facultats atribuïdes pel Decret 44/1996, de 25 de març, del Govern Valencià, i pels articles 35.e) i 71 de la Llei 5/1983, de 30 de desembre, de Govern Valencià,  
ORDENE  
Article 1. Del Gabinet del President de la Generalitat Valenciana   
Dependent de la Unitat de Protocol i Gestió, adscrita al Gabinet del President, es crea el servei següent:  
- Servei de Protocol i Agenda. Realitzarà les tasques de suport en l'activitat de les relacions públiques i preparació del protocol requerit en els actes de caràcter representatiu en l'àmbit de la Generalitat Valenciana, i també el suport tècnic i administratiu que genere l'activitat del Gabinet de la Presidència de la Generalitat Valenciana.  
Article 2. De la Direcció General de Relacions Externes  
Dependent de l'àrea de Relacions Institucionals es integren els serveis següents:  
- Servei de Relacions Externes. Té atribuïdes la programació, l'impuls, la coordinació i el suport al president i al Govern Valencià en matèria de relacions externes i relacions amb la Unió Europea.  
- Servei d'Accions Institucionals. Realitzarà les tasques de promoció, d'impuls, d'execució i desenrotllament de les tasques institucionals de la Presidència, dirigides a assolir un reconeixement i prestigi major de la Generalitat Valenciana.  
Article 3. Del conseller  
- Gabinet del conseller. Com a òrgan de suport directe i d'assistència immediata al conseller.  
Article 4. De la Secretaria General  
De la Secretaria General Administrativa depenen els serveis següents:  
- Oficina de Gestió Pressupostària. Té cura de la preparació i la gestió pressupostària, la tramitació de documents d'ingressos i pagaments, el moviment dels fons de la Conselleria i, en general, les funcions pròpies de les oficines pressupostàries, i també l'avaluació dels programes pressupostaris de la Conselleria.  
- Servei de Gestió Administrativa. Tramita i gestiona les compres i els subministraments, el control de les facturacions periòdiques i els expedients de contractació administrativa de tots els òrgans de la Conselleria, i també la tramitació administrativa dels acords i convenis proposats per qualsevol òrgan de la Conselleria i la gestió del Registre de la Conselleria i informació al públic.  
Dependents de la Secretaria General:  
- Servei Jurídic. Té atribuïdes les funcions d'elaboració de les normes de caràcter general, de les circulars i les instruccions que emanen de la Conselleria i la realització d'informes jurídics sol·licitats pels diferents òrgans d'aquesta. Igualment, li correspon informar els recursos interposats davant els òrgans de la Conselleria, i els convenis i els acords que subscriga la Generalitat Valenciana en les matèries pròpies de la Conselleria de Presidència. En coordinació amb el Gabinet Jurídic de la Conselleria de Presidència, la gestió dels procediments davant les diferents jurisdiccions.  
- Gabinet Tècnic. Té encomanats l'assessorament i l'assistència tècnica a la Conselleria i, en especial, al conseller, al secretari general i als directors Generals.  
Igualment, s'ocuparà de les publicacions i de la normalització i el disseny, i de qualsevol material gràfic editat per la Conselleria, i mantindrà un centre de documentació bibliogràfica sobre les matèries que siguen d'interès de la Conselleria.  
Article 5. De la Direcció General del Secretariat del Govern  
S'estructura en els serveis següents:  
- Servei de Relacions amb les Corts. Assistència tècnica i jurídica al Govern Valencià en les reunions de la Junta de Síndics i la coordinació de les intervencions dels consellers davant el ple i les comissions de les Corts i, generalment, el requeriment i la gestió, quan s'escaiga, de l'acció del Govern Valencià davant les Corts Valencianes.  
- Gabinet de Coordinació Interdepartamental. Ostenta la secretaria administrativa de les Comissions Interdepartamentals i Delegades del Govern Valencià, així com fa el seguiment de l'evolució dels òrgans col·legiats de la Generalitat Valenciana i d'aquells on aquesta tinga representació. Gestiona el Programa de Cooperació Internacional al Desenvolupament, així com el Registre de Convenis d'acord el Decret 20/1993, de 8 de febrer, del Govern Valencià, i el Centre d'Informació i Documentació Juridicoadministrativa de la Generalitat Valenciana.  
- Secretaria Administrativa del Govern Valencià. Gestiona els assumptes que s'han de sotmetre a la Comissió de Secretaris Generals i al Govern Valencià, formalitza els decrets y acords aprovats pel Govern Valencià i elabora les actes de les reunions del Govern Valencià. Tramita les sol·licituds d'emissió de certificats d'actes presumptes del Govern Valencià, i també les sol·licituds de dictamen al procedent òrgan suprem consultiu per part del President de la Generalitat Valenciana i del Govern Valencià. Revisa i tramita els documents destinats a la seua inserció en el Diari Oficial de la Generalitat Valenciana.  
- Servei de Publicacions. Coordina i autoritza les edicions i publicacions promogudes per les Conselleries i organismes i entitats d'aquestes depenents. Confecciona i edita el Diari Oficial de la Generalitat Valenciana. D'aquest servei depén la distribució comercial de les publicacions de la Generalitat Valenciana.  
Article 6. De la Direcció General de Comunicació  
S'estructura en els serveis següents:  
- Servei de Relacions Informatives, la finalitat del qual és mantenir les relacions informatives amb els mitjans de comunicació, i també la recepció i l'anàlisi de la informació en general i, especialment, la referida a la Generalitat Valenciana. Igualment, li correspon l'elaboració dels criteris sobre la difusió de la imatge institucional de la Generalitat Valenciana.  
- Servei de Comunicació. Li correspon les funcions referides a l'assessorament, la planificació i la gestió del règim jurídic dels mitjans de comunicació social.  
- Servei de Publicitat i Gestió, al qual competen les funcions relatives a la inspecció i la tutel·la de Radiotelevisió Valenciana, i la fixació dels requisits per a l'obtenció de les subvencions en aquesta matèria i les accions relatives a la coordinació i l'autorització de la publicitat institucional.  
Article 7. De la Direcció General per a la Modernització de les Administracions Públiques  
L'àrea d'Organització i Sistemes de Comunicació s'estructura en els serveis següents:  
- Unitat d'Organització i Tècniques de Gestió. La Unitat d'Organització i Tècniques de Gestió té cura de l'ordenació, la coordinació, la supervisió i el control de l'esquema organitzatiu específic relatiu a les estructures de l'administració de la Generalitat Valenciana, i també de la simplificació i la normalització dels procediments administratius.  
Igualment, s'ocuparà de l'impuls i la coordinació de les unitats especialitzades en cada departament per a la racionalització de les estructures i les tècniques de gestió.  
- Servei de Coordinació Informàtica. Li corresponen l'ordenació, la coordinació i el control de la política informàtica de l'administració pública de la Generalitat Valenciana i dels serveis instrumentals per al desenrotllament, i també l'assessorament a les administracions públiques valencianes que ho sol·liciten.  
- Servei de Sistemes i Telecomunicacions. Té cura de l'ordenació i la coordinació dels sistemes de comunicació veu, dades i imatge de la Generalitat Valenciana.  
- Servei de Projectes Informàtics. Li corresponen l'aplicació de les tècniques informàtiques i de telecomunicacions en l'àmbit de la Conselleria i de la Presidència, i també l'impuls, el desplegament i l'aplicació d'aquestes als sistemes d'informació de la Generalitat Valenciana.  
- Servei Tècnic de Radiodifusió i Televisió. Li correspon la gestió de les activitats de la Generalitat Valenciana relacionades amb l'ús dels senyals de difusió sonora i televisió a la Comunitat Valenciana.  
L'àrea de la Unitat d'Atenció al Ciutadà s'estructura en els serveis:  
- Servei de Coordinació de Punts «PROP». Té cura de la coordinació i la millora dels serveis dirigits al ciutadà per a adoptar les mesures tendents a la racionalització de l'estructura administrativa i els mètodes de treball, orientats a la simplificació, la informatització i la millora de la tramitació dels processos en aplicació de les tècniques d'informació. Administrar el sistema integrant de direccionament de clients i gestionar les queixes, els suggeriments i les reclamacions dels ciutadans.  
- La Unitat de Qualitat Total Serveis Públics. Li correspon l'establiment dels criteris d'eficàcia i rapidesa i la seua aplicació a l'activitat dels serveis. Prioritzar els procediments administratius i els sistemes d'informació.  
De l'àrea de l'Institut Valencià d'Administració Pública depenen:  
- Servei d'Estudis. Li correspon la realització de treballs d'investigació, i també la recopilació de documentació en matèries referents a l'administració i la gestió pública i a la formació i el perfeccionament del personal al seu servei.  
- Servei de Formació. Té al seu càrrec la planificació i la gestió de l'acció formativa del personal al servei de la Generalitat Valenciana i els seus organismes autònoms, mitjançant els treballs i els estudis necessaris per elaborar la proposta, el disseny i l'execució dels plans de formació.   
Article 8. De la Direcció General de Funció Pública  
De l'àrea de Funció Pública depenen:  
- Servei de Classificació i Registre. Emet informe tècnic organitzatiu sobre els projectes d'estructures orgàniques de les conselleries. Gestiona la classificació de llocs de treball i les relacions corresponents, i també el Registre de Personal de la Generalitat Valenciana.  
- Servei de Selecció i Provisió. Elabora l'oferta d'ocupació pública, en gestiona el desenrotllament i els processos de provisió de llocs de treball. Actua com a suport tècnic i administratiu dels tribunals de selecció i provisió de llocs de treball.  
- Servei de Gestió de Personal. Gestiona les incidències que afecten les situacions administratives del personal de la Generalitat Valenciana.  
- Servei d'Ordenació Jurídica i Relacions Sindicals. Gestiona administrativament les relacions entre les organitzacions sindicals i els seus òrgans de representació amb l'administració en l'àmbit de la funció pública, a la qual dóna suport tècnic i jurídic.  
Article 9. De la Direcció General d'Interior  
De l'àrea del Servei d'Emergències de la Generalitat depenen:  
- Servei de Planificació. Elabora i actualitza els plans de protecció civil. Informa i assessora en matèria de prevenció de riscs en l'àmbit de la Comunitat Valenciana, i en concret sobre els plans i projectes d'obres públiques i infraestructures que afecten l'ordenació del territori.  
- Servei de Coordinació d'Emergències. Garanteix la intervenció urgent dels serveis davant situacions d'emergència a través del Centre de Coordinació, i organitza i vigila el desplegament territorial del Servei d'Emergències de la Generalitat a la Comunitat Valenciana.  
De l'àrea d'Interior depenen:  
- Servei d'Espectacles i d'Establiments Públics. Li correspon la gestió administrativa de les funcions corresponents a la Conselleria en matèria de policia d'espectacles, establiments públics i activitats recreatives.  
- L'Institut Valencià de Seguretat Pública. Té atribuïdes les funcions de formació professional dels policies locals i els bombers, i la participació en els processos de selecció i promoció de les diferents escales dels cossos de policia. Organitza els cursos de formació per al personal de protecció civil, professional o voluntari.  
De l'àrea d'Administració Local depenen:  
- Servei d'Assessorament i Cooperació de les Entitats Locals. Assessora les entitats locals com a suport a la seua gestió. Proposa la classificació de llocs de treball, nomenaments provisionals, comissions de servei, acumulacions i permutes de funcionaris amb habilitació nacional, i també la gestió dels concursos ordinaris per a la provisió dels llocs de treball reservats a aquests. Designa la persona representant de la Generalitat Valenciana en els tribunals convocats per cada entitat local per a la selecció i provisió de llocs de treball. Dóna suport tècnic i administratiu a les funcions de coordinació i cooperació que corresponen al Govern Valencià en la matèria, d'acord amb la normativa vigent. Estudia, impulsa i gestiona l'associacionisme municipal i les seues incidències.   
- Servei de Règim Jurídic de les Entitats Locals. Li correspon l'examen i la proposta d'impugnació, si escau, dels actes i els acords que les entitats locals han de trametre a la Generalitat Valenciana. Elabora les propostes de resolució dels expedients en aquelles matèries que, d'acord amb la normativa vigent, són competència del Govern Valencià. Elabora els informes, les circulars i assessora jurídicament les entitats locals en relació amb els procediments competència del servei.  
Article 10. De la Direcció General de Justícia  
De l'àrea de Justícia depenen:  
- Servei de Gestió de Recursos. Gestiona els recursos materials i humans que la Generalitat Valenciana posa a l'abast de la Direcció General per al funcionament adient de l'administració de justícia.  
- Servei de Relacions amb l'administració de Justícia. Gestiona les indemnitzacions derivades de l'assistència jurídica en el torn d'ofici, i l'assistència lletrada al detingut. Elabora els convenis i els acords que subscriga la Generalitat Valenciana amb les altres administracions i institucions en matèria de justícia, i en gestiona el contingut.  
- Servei d'Entitats Jurídiques. Li correspon la gestió de les competències atribuïdes a la Generalitat Valenciana en matèria de registres i notariat, associacions, fundacions i col·legis professionals.  
- Servei d'Ajuda a les Víctimes del Delicte. Li correspon proporcionar l'assistència jurídica i la informació immediata a les persones que, com a conseqüència d'algun delicte o falta, hagen sofert danys en la seua persona o els béns.  
Article 11. Del Gabinet de Planificació, Estudis i Avaluació  
De l'àrea de Planificació i Estudis depenen com a unitats de suport per a l'anàlisi, l'estudi i l'operativitat de les estratègies i la planificació de l'acció de govern i la coordinació de l'activitat de l'administració:  
- Unitat d'Estudis Institucionals  
- Unitat d'Estudis Econòmics  
- Unitat d'Estudis Sectorials  
- Unitat d'Estudis de Serveis Públics  
- Unitat d'Estudis Socials  
- Unitat Operativa d'Anàlisi  
- Unitat Operativa de Documentació General  
- Unitat Operativa de Seguiment de Programes  
- Unitat de Documentació de l'Agenda del President.  
Article 12. De les Delegacions Territorials del Govern Valencià  
Depenen dels delegats territorials respectius del Govern Valencià, i assumeixen la Direcció del Servei de l'administració General de les Delegacions Territorials del Govern Valencià, a més de les pròpies de la Direcció Territorial de la Conselleria de Presidència:  
- Direcció Territorial de València  
- Direcció Territorial d'Alacant  
- Direcció Territorial de Castelló.  
València, 23 de maig de 1996  
El conseller de Presidència,  
JOSÉ JOAQUíN RIPOLL SERRANO


Còpia Permalink ELI